
PROGRAMUL SĂNĂTATE 
Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale
Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate
Obiectiv specific: ESO4.11. 
Titlul proiectului: FORSAN - Formare pentru sănătate - sprijinirea recuperării eficiente în sistemul spitalicesc
Cod MySMIS: 349197 
ANUNȚ SELECȚIE GRUP ȚINTĂ
PROGRAM DE FORMARE ÎN DOMENIUL RECUPERĂRII
SESIUNI DEDICATE ASISTENȚILOR MEDICALI
	Sesiunea 4

	Sesiunea 5
	Sesiunea 6

	4-6 septembrie 2026

	4-6 septembrie 2026

	4-6 septembrie 2026


	Locație: Constanța

	Locație: Constanța

	Locație: Constanța


	Locuri disponibile: 20 persoane
	Locuri disponibile: 20 persoane
	Locuri disponibile: 20 persoane

	Termen înscriere: 15 zile lucrătoare înainte de data de începere a cursului pentru care se realizează înscrierea, respectiv 13 august 2026.
	Termen înscriere: 15 zile lucrătoare înainte de data de începere a cursului pentru care se realizează înscrierea,  respectiv 13 august 2026.

	Termen înscriere: 15 zile lucrătoare înainte de data de începere a cursului pentru care se realizează înscrierea, respectiv 13 august 2026.



Spitalul Clinic de Recuperare Iași în parteneriat cu Universitatea de Medicină și Farmacie „Grigore T. Popa” din Iaşi și Ordinul Asistenţilor Medicali Generalişti, Moaşelor şi Asistenţilor Medicali din România – Filiala Iași anunță lansarea procesului de recrutare și selecție a grupului țintă în cadrul proiectului „FORSAN – Formare pentru sănătate – sprijinirea recuperării eficiente în sistemul spitalicesc”, Cod SMIS 349197.
Proiectul este cofinanțat de Uniunea Europeană în cadrul Programului Sănătate (PS) 2021-2027, Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate.
Informații  despre curs:
Cursul derulat în cadrul acestui proiect, cu titlul “Formare pentru sănătate – sprijinirea recuperării eficiente în sistemul spitalicesc” se va desfășura conform Curriculumului de formare și va cuprinde 4 module de bază:
1.
Reabilitarea afecțiunilor aparatului locomotor;
2.
Reabilitarea funcțională în afecțiuni cardiovasculare și respiratorii;
3.
Reabilitarea neuromotorie în afecțiuni neurologice centrale și periferice;
4.
Integrarea tehnologiei în recuperare. 
Cursul va fi organizat în format clasic, cu desfășurare față în față, pe durata a trei zile, totalizând 16 ore de instruire teoretică și practică, structurate astfel încât să permită o asimilare eficientă a informațiilor. 
Participarea la acest curs este recunoscută de organizația profesională OAMGMAMR, acesta fiind acreditat cu 16 credite EMC.
Participanții la aceste cursuri vor beneficia de următoarele facilități, acordate în condițiile prevăzute de program:
· Cazare – asigurată, în funcție de necesitate, pentru participanții care nu au domiciliul în localitatea de desfășurare a cursului; 
· Masă – asigurată pe întreaga durată a participării; 
· Transport – decontat pentru deplasarea între localitatea de domiciliu/reședință sau locul de muncă și locațiile de desfășurare a activităților proiectului, în conformitate cu prevederile HG nr. 714/2018, cu modificările și completările ulterioare. 
Participanții declarați admiși în program vor primi, ulterior, prin e-mail, toate informațiile suplimentare necesare privind organizarea și desfășurarea cursului.
Grupul țintă eligibil:
Personal implicat în furnizarea de servicii de: reabilitare/recuperare, din care: asistenți medicali generaliști și balneofizioterapie, din Regiunea de dezvoltare Sud-Est (Județul Constanța; Județul Tulcea; Județul Galați; Județul Brăila; Județul Buzău; Județul Vrancea).
Pentru a fi eligibili, participanții trebuie să respecte cumulativ toate condițiile de mai jos:
· Să facă parte din categoria profesională: asistenți medicali generaliști și  balneofizioterapie;
· Să fie implicați în furnizarea de servicii de reabilitare/recuperare;
· Să lucreze într-o unitate sanitară publică sau instituție publică care oferă serviciile menționate (recuperare/reabilitare);
· Să aibă un contract de muncă activ pe perioadă determinată sau nedeterminată.
Localizarea grupului țintă va fi interpretată EXCLUSIV din perspectiva locului unde se află unitatea sanitară publică/instituția publică (implicată în furnizarea serviciilor mai sus menționate) în care își desfășoară activitatea și cu care are încheiat un contract de muncă/raport de serviciu (perioadă determinată sau nedeterminată).
Înscrierea participanților:
Dosarul de înscriere va cuprinde următoarele documente, care se vor transmite în format pdf:
1. Copie după cartea de identitate sau orice alt document care atestă identitatea, potrivit legii, după caz; 
Nota: Noile CI electronice vor fi însoțite de dovada domiciliului;
2. Copie certificat căsătorie (unde este cazul);
3. Copie după diplome de studii relevante care să ateste categoria profesională eligibilă a grupului țintă; 
4. Notă de informare privind prelucrarea datelor cu caracter personal – ANEXA 2;
5. Declarație privind eligibilitatea și disponibilitatea participării la programele de formare  – ANEXA 1;
6. Adeverinţa de salariat sau orice alt document care să ateste angajarea candidatului într-o unitate sanitară publică/instituția publică implicată în servicii de recuperare/reabilitare - ANEXA 3;
7. CV.
Toate documentele de mai sus, cu excepția CV-ului, vor fi prezentate în original în prima zi a sesiunii de formare, în  vederea certificării conformității.
Depunerea dosarelor de înscriere se realizează online, prin completarea și trimiterea formularului de înscriere pe platforma forsan.scr.ro, împreună cu documentele scanate (format pdf.) prevăzute mai sus. 
Formularul de înscriere și documentele aferente vor fi transmise începând cu data publicării online a anunțului dar nu mai târziu de 15 zile lucrătoare înainte de data de începere a cursului pentru care se realizează înscrierea.
Depunerea dosarului după termenul-limită precizat atrage automat respingerea candidaturii pentru includerea în Grupul Țintă.
Comisia de selecție poate solicita participanților clarificări scrise pe e-mail cu privire la documentele depuse și/sau informațiile transmise, acordând un termen de 3 zile lucrătoare pentru transmiterea răspunsului. Răspunsurile primite la clarificări pe adresa de e-mail forsan@scr.ro se anexează la dosarul candidatului și sunt luate în considerare în procesul de evaluare.
Lista de rezervă:
Candidații eligibili ale căror dosare au fost validate, dar care nu au fost selectați în limita locurilor disponibile aferente sesiunii de formare pentru care au aplicat, sunt înscriși pe lista de rezervă, în ordinea înregistrării dosarelor, pentru maxim 10 de locuri/sesiune.
De asemenea, candidații eligibili care se înscriu la o sesiune de formare organizată într-o regiune diferită de cea în care își desfășoară activitatea profesională și care nu sunt admiși în limita locurilor disponibile vor fi incluși pe lista de rezervă. Aceștia își păstrează eligibilitatea pentru ocuparea locurilor care devin disponibile ulterior sau pentru participarea la sesiuni viitoare organizate în cadrul proiectului, cu respectarea condițiilor de eligibilitate și a repartizării grupului țintă.
În situația în care un candidat declarat ADMIS renunță la participare, nu se prezintă la sesiunea de formare sau își pierde statutul de eligibilitate în urma verificării documentelor justificative, locul acestuia va fi ocupat de următorul candidat eligibil aflat pe lista de rezervă, în ordinea înregistrării dosarelor.
Candidatul admis care nu poate participa la sesiunea de formare este obligat să notifice în scris organizatorul cât mai curând posibil la adresa de email forsan@scr.ro, dar cel târziu cu 3 zile lucrătoare înaintea începerii sesiunilor de formare, pentru a permite înlocuirea sa din lista de rezervă.
Absența unui candidat admis de la activitățile de formare, fără notificare prealabilă și fără un motiv justificat, va fi înregistrată în evidențele proiectului și poate fi avută în vedere în cazul unei solicitări ulterioare de participare în cadrul proiectului.
Înlocuirea unui candidat admis se realizează prin selectarea următorului candidat eligibil înscris pe lista de rezervă, în ordinea stabilită prin procesul de selecție. Această modificare se consemnează într-un document anexat procesului-verbal de selecție, întocmit de Comisia de selecție, pentru asigurarea trasabilității procesului. În situația în care lista de rezervă este epuizată, locurile rămase disponibile vor fi ocupate în cadrul sesiunilor ulterioare de selecție organizate în proiect.
Candidații eligibili înscriși pe lista de rezervă care nu au fost admiși la sesiunea pentru care au aplicat își păstrează eligibilitatea pentru participarea la sesiuni viitoare ale aceluiași program de formare, organizate în aceeași regiune, fără a fi necesară depunerea unui nou dosar de înscriere, cu condiția ca documentele care atestă eligibilitatea, inclusiv adeverința de salariat, să fie valabile la data admiterii efective.
Rezultatul selecției:
Rezultatul selecției va fi comunicat individual fiecărui participant, prin e-mail, prin intermediul platformei de înscriere, incluzând mențiunea „admis” sau „respins” și codul unic atribuit, pe baza căruia participantul va fi identificat în listele oficiale publicate. 
Soluționarea contestațiilor
Eventualele contestații privind aplicarea procedurii de selectie și înregistrare în grupul țintă al proiectului se vor putea depune  prin email la adresa forsan@scr.ro, în termen de 24 ore de la publicarea informării privind rezultatul selecției/evaluării pe website-ul scr.ro, (cu excepția zilelor nelucrătoare - sâmbăta, duminica, alte zile legale libere - când termenul se prelungește până în prima zi lucrătoare ulterioară comunicării). Acestea vor fi soluționate de către Comisia de soluționare a contestațiilor în termen de 2 zile lucrătoare de la primire.
Publicarea listelor finale de participare:
Lista candidaților admiși pentru participarea la activitatea de formare va fi publicată pe website-ul Beneficiarului (SCR), cu respectarea prevederilor Regulamentului (UE) 2016/679 (GDPR), sub forma unei liste în care candidații sunt identificați exclusiv prin intermediul codurilor unice, primite la înscriere.
Informații suplimentare:
Date de contact: Jud. Iași, Mun. Iași, str. Pantelimon Halipa, Nr. 14, Tel. 0232 254 250                      e-mail: forsan@scr.ro, persoană de contact: Grădinaru Andreea, https://scr.ro
Manager proiect,
Dr. Baltag Doru

